Seattle, Washington, V.S.A.
Jeffrey P. Bezos (voorsitter, president en hoof uitvoerende beampte)
A2Z Development, A9.com, Alexa Internet, Amazon.com, Amazon Kindle, Amazon Studios, Amazon Web Services, Audible.com, digital Photography Review (dpreview.com), Endless.com, Internet Movie Database (IMDb), LoveFilm, The Book Depository, Zappos.com, Woot, Junglee.com, goodreads.com, myhabit.com, askville
$ 107 miljard (2015)
$ 2,2 miljard (2015)
$ 596 miljoen (2015)
230 800 (Desember 2015)
Amazon.com, Inc. is 'n Amerikaanse multinasionale elektroniese handelsmaatskappy wat sy hoofkwartier in Seattle, Washington het. Dit is die wêreld se grootste aanlyn-handelaar. Daarnaas vervaardig Amazon ook elektroniese verbruikersware soos die Amazon Kindle-reeks van e-boeklesers en die Kindle Fire-tabletrekenaar en is een van die grootste verskaffers van wolkdienste vir internet-gebruikers. In Julie 2015 het Amazon.com Walmart verbygesteek om die grootste Amerikaanse handelsreus volgens markkapitalisasie ($250 miljard) te word.
Amazon het tans nasionale aanlynwinkels in die Verenigde State, Kanada, Meksiko, Brasilië, die Verenigde Koninkryk, Frankryk, Duitsland, Oostenryk, Italië, Spanje, Japan, Indië en die Volksrepubliek van Sjina. Aanlynwinkels in Pole, Nederland en Swede sal in die nabye toekoms geopen word.
Die maatskappy is oorspronklik in Julie 1994 deur Jeff Bezos as Cadabra geïnkorporeer en het in 1995 as amazon.com aanlyn gegaan. Dit is na die Amasone-rivier in Suid-Amerika, een van die grootste riviere ter wêreld, vernoem. Aanvanklik het amazon.com as aanlyn-boekwinkel opgetree, maar sy besighede vinnig uitgebrei om ook kompakskywe, DVD's, MP3-lêers, sagteware, videospelletjies, elektroniese verbruikersware, klere, meubels, kos, speelgoed en juweliersware in te sluit. Op 18 Junie 2014 het Amazon met Fire Phone sy eerste slimfoon bekendgestel.
In enkele Amerikaanse metropole het Amazon sy besigheidsbelange uitgebrei na vars en bevrore kos. Klante kan tussen 20 000 produkte kies wat deur Amazon se eie vloot vragmotors afgelewer word. In Februarie 2016 het die vierde grootste Britse supermarkketting Morrison's bekend gemaak dat hulle 'n strategiese alliansie met die Amerikaanse aanlynreus gesluit het. Klante, wat op Amazon se Prime- en Pantry-programme ingeteken het, sal kos aanlyn kan bestel.
↑ New York Times, 15 Augustus 2015: Inside Amazon: Wrestling Big Ideas in a Bruising Workplace
↑ Ann Byers: Jeff Bezos: The founder of Amazon.com. The Rose Publishing Group. Sien bl. 46-47
↑ www.spiegel.de, 29 Februarie 2016: Deal mit Supermarkt-Kette: Amazon will erstmals in Europa frische Lebensmittel liefern. Besoek op 29 Februarie 2016
Ontsluit van "https://af.wikipedia.org/w/index.php?title=Amazon.com&oldid=1427229"	Kategorieë: Amerikaanse maatskappyeAmerikaanse webwerwe	Navigasie-keuseskerm
العربيةঅসমীয়াAzərbaycancaБеларускаяБеларуская (тарашкевіца)‎БългарскиবাংলাBosanskiCatalàکوردیی ناوەندیČeštinaCymraegDanskDeutschΕλληνικάEnglishEsperantoEspañolEestiفارسیSuomiFrançaisFryskGalegoעבריתहिन्दीHrvatskiMagyarՀայերենBahasa IndonesiaÍslenskaItaliano日本語ქართულიҚазақша한국어LatinaLingálaLietuviųLatviešuМакедонскиമലയാളംМонголBahasa MelayuNederlandsNorsk nynorskNorsk bokmålOccitanଓଡ଼ିଆਪੰਜਾਬੀPolskiPortuguêsRomânăРусскийСаха тылаScotsSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSvenskaதமிழ்తెలుగుไทยTürkçeئۇيغۇرچە / UyghurcheУкраїнськаاردوTiếng Việtმარგალური中文Bân-lâm-gúIsiZulu	Wysig skakels	Die bladsy is laas op 29 Februarie 2016 om 22:45 bygewerk.